ຄວາມ​ເຄັ່ງ​ຕຶງ ສຫລ-ອີ​ຣ່ານ ເປັນ​ໄພ​ຂົ່ມ​ຂູ່ ທີ່​ຈະ​ຄອບ​ງ​ຳ ກອງ​ປະ​ຊຸມ ​ສະ​ມັດ​ຊາ​ໃຫຍ່ ສ​ປ​ຊ
ກອງ​ປະ​ຊຸມ​ສຸດຍອດ​ດັ່ງ​ກ່າວ​ຈະ​ຈັດ​ຂຶ້ນ​ໃນ​ວັນ​ທີ 23 ກັນ​ຍາ ມື້​ອື່ນນີ້.
ໃນຂະນະທີ່ບັນດາຜູ້ນຳໂລກກະກຽມເພື່ອລວມຕົວກັນ ສຳລັບກອງປະຊຸມປະຈຳປີຂອງ ພວກເພິ່ນຢູ່ ສະມັດຊາໃຫຍ່ອົງການສະຫະປະຊາຊາດ ນັ້ນ, ຄວາມເຄັ່ງຕຶງທີ່ເພີ່ມຂຶ້ນ ລະຫວ່າງ ສະຫະລັດ ແລະ ອີຣ່ານ ໄດ້ເປັນໄພຂົ່ມຂູ່ທີ່ຈະຄອບງຳກອງປະຊຸມສຸດຍອດ ກ່ຽວກັບ ໂລກຮ້ອນ ເລຂາທິການໃຫຍ່ອົງການສະຫະປະຊາຊາດ ທ່ານ ແອນໂຕນີໂອ ກູເຕເຣັສ ໄດ້ກ່າວຕໍ່ ບັນດານັກຂ່າວໃນວັນພຸດທີ່ຜ່ານມາວ່າ “ເຮົາມາຊື່ສັດນຳກັນເຖາະ, ພວກເຮົາບໍ່ມີເວລາ ໃຫ້ສິ້ນເປືອງອີກແລ້ວ, ພວກເຮົາກຳລັງຜ່າຍແພ້ການແຂ່ງຂັນໃຫ້ສະພາບອາກາດປ່ຽນ ແປງ ການລົງມືທີ່ຮີບດ່ວນແມ່ນຈະບໍ່ກະຈ່າງແຈ້ງໄປກວ່ານີ້ອີກແລ້ວ, ແລະ ນີ້ແມ່ນເຫດ ຜົນທີ່ຂ້າພະເຈົ້າຮຽກຈັດກອງປະຊຸມສຸດຍອດ ການດຳເນີນການ ກ່ຽວກັບ ສະພາບອາ ກາດ ” ກອງປະຊຸມສຸດຍອດດັ່ງກ່າວຈະຈັດຂຶ້ນໃນວັນທີ 23 ກັນຍາ ມື້ອື່ນນີ້ ແລະ ປະມຸກລັດ ຫຼາຍກວ່າ 100 ຄົນ ແລະ ລັດຖະບານແມ່ນຄາດວ່າຈະເຂົ້າຮ່ວມ ມີພຽງຜູ້ທີ່ຈະນຳເອົາ ແຜນການທີ່ເດັດດ່ຽວ ແລະ ໜັກແໜ້ນມາ ເພື່ອຫຼຸດຜ່ອນຜົນກະທົບຕ່າງໆ ກ່ຽວກັບ ໂລກ ຮ້ອນເທົ່ານັ້ນ ທີ່ຈະຖືກເຊື້ອເຊີນໃຫ້ຂຶ້ນກ່າວຄຳປາໄສ ທ່ານ ກູເຕເຣັສ, ຜູ້ທີ່ໄດ້ຍົກການເຮັດໃຫ້ສະພາບອາກາດປ່ຽນແປງຊ້າລົງ ເປັນບັນຫາທີ່ ເປັນສັນຍາລັກຂອງທ່ານນັ້ນ, ໄດ້ກ່າວວ່າທ່ານຄາດວ່າຈະມີ “ແຜນການທີ່ມີຄວາມ ໝາຍ” ຈຳນວນຫຼາຍ ສຳລັບການຫຼຸດຜ່ອນຄວັນພິດຢ່າງມະຫາສານ ໃນລະຫວ່າງທົດ ສະວັດຂ້າງໜ້າ ແລະ ການລົບລ້າງການປ່ອຍທາດຄາບັອນພາຍໃນປີ 2050 ທ່ານໄດ້ກ່າວວ່າ “ພວກເຮົາຈະສະແດງໃຫ້ເຫັນໂຄງການທີ່ເຕັມໄປດ້ວຍຄວາມຫວັງ ທີ່ ເພັ່ງເລັງໃສ່ການຍ້າຍອອກຈາກຖ່ານຫີນ, ຕັ້ງລາຄາໃສ່ທາດຄາບັອນ, ຢຸດການອຸດໜູນ ພະລັງງານຟອສຊິລ, ແລະ ຫຼຸດຜ່ອນມົນລະພິດທີ່ສ້າງຄວາມເສຍຫາຍຕໍ່ສຸຂະພາບຂອງ ເຮົາ ແລະ ພວກເຮົາຢາກຈະເນັ້ນຢ້ຳເຖິງຄວາມສຳຄັນ ກ່ຽວກັບ ການເພີ່ມຂໍ້ແກ້ໄຂທີ່ ອີງໃສ່ທຳມະຊາດ, ສ້າງວິທີທີ່ສະອາດກວ່າເກົ່າໃນທາງທີ່ເຮົາເຮັດວຽກ ແລະ ການເຮັດ ວຽກໃນສັງຄົມ, ສ້າງຄວາມສາມາດໃນການຟື້ນຄືນສູ່ປົກກະຕິ, ປົກປ້ອງປະຊາຊົນ, ສ້າງ ລາຍໄດ້ ແລະ ສົ່ງເສີມວຽກງານທີ່ດີສຳລັບການປ່ຽນແປງທີ່ຍຸຕິທຳ ” ອົງການສະຫະປະຊາຊາດຢາກທີ່ຈະເລັ່ງການດຳເນີນການ ກ່ຽວກັບ ຂໍ້ຕົກລົງສະພາບ ອາກາດ ປາຣີ 2015, ເຊິ່ງເພັ່ງເລັງໃສ່ການຈຳກັດການເພີ່ມຂຶ້ນຂອງອຸນຫະພູມໂລກ ໃນ ສັດຕະວັດນີ້ໃຫ້ຕ່ຳກວ່າ 2 ອົງສາ ແຊລຊຽດ ຫຼາຍກວ່າລະດັບກ່ອນອຸສາຫະກຳ ບັນດາ ນັກຊ່ຽວຊານເຕືອນວ່າ ຄຳໝັ້ນສັນຍາໃນຂໍ້ຕົກລົງ ປາຣີ ແມ່ນບໍ່ພຽງພໍ ເພື່ອຫຼີກລ່ຽງຜົນ ກະທົບທີ່ຮ້າຍແຮງທີ່ສຸດຂອງສະພາບອາກາດປ່ຽນແປງ ແລະ ຕ້ອງມີການດຳເນີນການ ທີ່ມີຄວາມທະເຍີທະຍານກວ່ານີ້ເກີດຂຶ້ນ